ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

HOTĂRÂRE
- privind participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C15, Componenta 15 – Educație, Investiția I1 - Construirea, echiparea și operaționalizarea a 110 creșe, cu proiectul “Construire și dotare creșă pe Calea Unirii, nr.58 în orașul Boldești-Scăeni, județul Prahova”

Având în vedere:
- referatul de aprobare, înregistrat sub nr.11991/21.06.2022, prin care primarul oraşului propune aprobarea participării în cadrul Programului de finanțare Planul Național de Redresare și Reziliență, apelul de proiecte PNRR/2022/C15, Componenta C15 - Educație, Investiția I1 - Construirea, echiparea și operaționalizarea a 110 creșe, cu proiectul “Construire și dotare creșă pe Calea Unirii, nr.58 în orașul Boldești-Scăeni, județul Prahova”;
- referatul înregistrat sub nr. 10128/26.05.2022, prin care viceprimarul oraşului Boldeşti-Scăeni, dl Dincă Florin Ionuţ, propune construirea unei Creşe de copii prin accesarea finanţării pentru proiecte pe componenta 15 din PNRR;
- rapoartele de specialitate întocmite de compartimentele de resort, înregistrate sub nr.11993/21.06.2022 și nr.11994/21.06.2022;
- Ghidului specific — Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C15, componenta 15 — Educație;
- avizul Secretarului general, înregistrat sub nr.11995/21.06.2022; 
- avizul comisiilor de specialitate nr. 1 și nr.2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public și privat, gestionarea serviciilor de interes local.
În temeiul prevederilor art. 129 alin. (2), lit. b), art.139 alin.(3) lit. d) și ale art.196, alin.(1), lit. a) din OUG nr.57/2019 privind Codul Administrativ

	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă participarea în cadrul Programului de finanțare Planul Național de Redresare și Reziliență, apelul de proiecte PNRR/2022/C15 Componenta C15 – Educație, Investiția I1 - Construirea, echiparea și operaționalizarea a 110 creșe cu proiectul “Construire și dotare creșă pe Calea Unirii, nr.58 în orașul Boldești-Scăeni, județul Prahova”, în vederea obținerii finanțării.
Art.2. Se aprobă Nota de fundamentare a proiectului “Construire și dotare creșă pe Calea Unirii, nr.58 în orașul Boldești-Scăeni, județul Prahova” în vederea obținerii finanțării nerambursabile în cadrul Programului de finanțare Planul Național de Redresare și Reziliență, Componenta C15 - Educație, Investiția I1 - Construirea, echiparea și operaționalizarea a 110 creșe, conform Anexei nr.1.
Art.3. Se aprobă descrierea sumară a investiției propusă a fi realizată prin proiect, conform Anexei nr. 2.
Art.4. Se aprobă valoarea maximă eligibilă a proiectului “Construire și dotare creșă pe Calea Unirii, nr.58 în orașul Boldești-Scăeni, județul Prahova” în sumă de 12.200.000,00 lei (inclusiv TVA).
Art.5. 1) Se aprobă finanțarea tuturor cheltuielilor neeligibile care asigură implementarea proiectului “Construire și dotare creșă pe Calea Unirii, nr.58 în orașul Boldești-Scăeni, județul Prahova”.
(2) Cheltuielile conexe și neeligibile ale proiectului vor fi asigurate din bugetul local al Orașului Boldești-Scăeni, dacă este cazul.
Art.6. Se împuternicește domnul primar Bucuroiu Constantin să semneze toate actele necesare şi contractul de finanţare în numele Unității Administrativ Teritoriale Oraş Boldeşti-Scăeni.
Art.7. Anexele nr. 1 și 2 fac parte integrantă din prezenta hotărâre.
Art.8. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice  şi Serviciului urbanism, amenajarea teritoriului, programe, achiziţii publice, proiecte, cadastru, control comercial şi transport local  şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


                PREŞEDINTE DE ŞEDINŢĂ,                                        
                         BIŢĂ PAUL

                                          				CONTRASEMNEAZĂ
                                                                                 SECRETAR GENERAL,
                                                                                 TUDOR FLORINA-NELI


Boldeşti-Scăeni, 27.06.2022

